Nostalgooi · VOLUME - iono.fm
VOLUME | Podcast , ±59 min episodes every 1 week	|
AFRIKAANS South Africa Society & Culture · TV & Film
Episode 6: Sandra Prinsloo | Volle Onderhoud
Sandra Prinsloo is, soos resensent Barry Ronge dekades gelede opgemerk het, 'n nasionale skat.
Haar groot deurbraak op die verhoog was Siener in die Suburbs, terwyl The Gods Must Be Crazy haar internasionale roem laat verwerf het op die silwerdoek. In altwee produksies het Prinsloo teenoor Marius Weyers gespeel, wat haar verlief laat raak het op toneelspel en met wie sy tot vandag 'n spesiale chemie deel.
Na 55 jaar in die bedryf, het hierdie bekroonde aktrise nog geen planne om briek aan te draai nie, en is sy tans te sien in die aanlyn blitssepie Die Testament.
Prinsloo se groot wens is dat meer fondse beskikbaar gestel word vir kuns wat mense werklik tot nadenke stem.
Episode 5: Anton Goosen | Verkorte Onderhoud
Anton Goosen staan nie verniet as 'Liedjieboer' bekend nie.
Hy het letterlik as kind op 'n kleinhoewe begin musiekmaak, waar die plaashulp, Jantjie (Lui dit 'n klokkie?), hom geleer melk, rook en kitaarspeel het!
'n Meer plat op die aarde mens is daar nie, maar Goosen se musiek is allermins platvloers.
Hy is diep, met 'n ontsaglike kennis van musiek.
En, 'n fenominale vermoë as liedjieskrywer.
Sy musiek het dikwels die owerhede uitgedaag, soos 'Boy Van Die Suburbs', wat meer as 80,000 kopieë verkoop het, maar aanvanklik byna verban was.
Episode 5: Anton Goosen | Volle Onderhoud
Wat die gebruik van ironie om protes aan te teken teen sosiale ongeregtighede betref, kan Goosen met reg bestempel word as die Bob Dylan van Afrikaans.
Episode 4: Lochner de Kock | Volle Onderhoud
Lochner de Kock erken dat hy nooit geweet het wat hy wil doen nie.
Toe doen hy maar sy naam gestand.
Die naam Lochner is afgelei van die Skotse riddersnaam 'Lochinvar', en 'n ridder moet dien. Lochner dien al vir bykans 50 jaar Suid-Afrikaanse gehore, hetsy as akteur, sanger, omroeper, skrywer of sjef. Hy was selfs 'n sweefstokkunstenaar in 'n Londense sirkus! Praat van veelsydigheid!
Sy eerste liefde bly egter die verhoog. Want, sê Lochner, die verhoog het geen grense nie, en hy put sy inspirasie uit die wisselwerking van emosies tussen akteur en gehoor.
Episode 4: Lochner de Kock | Verkorte Onderhoud
Episode 3: Jannie du Toit | Volle Onderhoud
Ek wens dat jy jou liedjie vir ons kon sing…
Wel, Jannie du Toit het, vir Nostalgooi, presies dit gedoen.
Hierdie gevierde sanger en liedjieskrywer, en pionier van die Musiek-en-Liriekbeweging, gee ook vir ons 'n blik op sy legendariese loopbaan van 50 jaar in die Afrikaanse musiekbedryf.
Vir hom staan woord-toon verhoudinge voorop, en hy vertel van hoe wyle Christa Steyn sy tekste tot hul reg laat kom en hoe hulle saam blyspele regoor die wêreld op die planke gebring het.
Onlangs het die ATKV ook 'n werkswinkel, ''n Nuwe Baadjie', van stapel gestuur waartydens Du Toit met opkomende talent werk om nuwe lewe in van sy ikoniese liedjies te blaas.
Episode 3: Jannie Du Toit | Verkorte Onderhoud
Episode 2: Deon Meyer | Volle Onderhoud
Episode 2: Deon Meyer | Verkorte Onderhoud
Episode 1: David Kramer | Verkorte Onderhoud
Benewens die kommersiële sukses wat hy in die vroeë tagtigerjare behaal het met supertreffers soos 'Blokkies Joubert', kan David Kramer tereg beskou word as 'n baanbreker van alternatiewe Afrikaanse liriek.
Ironies genoeg, het Kramer op universiteit, gedurende die apartheidsjare, Afrikaans ook afgemaak as taal van die onderdrukker, totdat hy mettertyd besef het dat dit inderwaarheid nié die witmens se taal was nie.
Dit was ook op Leeds Universiteit dat die liedjieskrywer-saadjie, wat tot sy roemryke loopbaan en bekroonde blyspele saam met wyle Taliep Petersen sou lei, geplant is.
Vir David Kramer was die belangrikste altyd om die Suid-Afrikaanse identiteit te ondersoek, om iets eg-Suid-Afrikaans te skep…